
РЕПУБЛИКА БЪЛГАРИЯ
Министерство на образованието и науката

Регионално управление на образованието – Добрич 
ИНФОРМАЦИЯ

ОТНОСНО РЕДА ЗА ПРИЕМАНЕ НА УЧЕНИЦИ С ХРОНИЧНИ ЗАБОЛЯВАНИЯ, С ФИЗИЧЕСКИ И СЕНЗОРНИ УВРЕЖДАНИЯ, ОТ ДОМОВЕ ЗА ДЕЦА, ЛИШЕНИ ОТ РОДИТЕЛСКА ГРИЖА, И ОТ ЦЕНТРОВЕ ЗА НАСТАНЯВАНЕ ОТ СЕМЕЕН ТИП И УЧЕНИЦИ, НАСТАНЕНИ В ПРИЕМНИ СЕМЕЙСТВА
(Държавен план-прием в ⅤⅠⅠⅠ клас за учебната 2026/2027 година)
       Условията за насочване на ученици с хронични заболявания, с физически и сензорни увреждания и на учениците със специални образователни потребности по чл. 120, ал. 7 от Закона за предучилищното и училищното образование, от домове за деца лишени от родителска грижа, и от центрове за настаняване от семеен тип и ученици, настанени в приемни семейства са регламентирани в Глава ​​ІV, Раздел VІⅠ от Наредба № 10/01.09.2016 г. за организация на дейностите в училищното образование.     
       Приемането на документи на ученици с хронични заболявания, с физически и сензорни увреждания, от домове за отглеждане и възпитание на деца, лишени от родителска грижа, от центровете за настаняване от семеен тип и ученици настанени в приемни семейства, се извършва в периода от 4 май 2026 г. до 21 май 2026 г. включително, всеки работен ден от 9,00 часа до 17,30 часа, в сградата на Регионално управление на образованието – Добрич, пл. „Свобода” № 5, ет. 3, стая 2 и 8.
· Необходими документи за ученици с хронични заболявания, с физически и сензорни увреждания

1. Заявление с подредени желания (по образец);

2. Протокол от специализирана по профила на заболяването лекарска консултативна комисия с приложени лична амбулаторна карта, медицински изследвания, епикризи и консултации, документиращи заболяването, или решение на районна експертна лекарска консултативна комисия – за учениците с хронични заболявания, с физически и сензорни увреждания;
       (График на ЛКК в областта може да намерите на адрес: http://rzi- dobrich.org/  (→Лечебни заведения→ЛКК и ТЕЛК)
       Учениците по тяхно искане подават документи за профили и специалности от професии, които не са противопоказни на здравословното им състояние. Комисията насочва учениците съобразно тежестта на заболяването и произтичащите от него ограничения, оценките от първи учебен срок по балообразуващите учебни предмети за съответния профил или специалност и заявените желания. Информацията за срочните оценки на учениците от първия учебен срок се получава служебно.     
· Необходими документи за ученици от домове за деца, лишени от родителска грижа и от центровете за настаняване от семеен тип и ученици, настанени в приемни семейства

1. Заявление с подредени желания (по образец);

2. Служебна бележка, удостоверяваща настаняването в центровете за настаняване от семеен тип – за учениците от домове за деца, лишени от родителска грижа и от центровете за настаняване от семеен тип;

3. Нотариално заверено копие от договор за настаняване на ученика в приемно семейство съгласно чл. 27, ал. 5 от Закон за закрила на детето;

      Учениците се приемат по документи за специалности от професии.

      При подаване на заявление в РУО – Добрич, учениците с хронични заболявания, с физически и сензорни увреждания, от домове за деца, лишени от родителска грижа и от центровете за настаняване от семеен тип и ученици, настанени в приемни семейства, се явяват лично с документ за самоличност, придружени от родител или настойник.
     Резултатите от насочването на кандидатите ще бъдат обявени не по-късно от 13 юни 2026 г. в сградата на РУО - Добрич
     Учениците се записват в училището, към което са насочени до 04 юли 2026 г. (до 17,00 часа). Подадените медицински документи, подлежащи на връщане, се получават в училището, където е насочен ученикът.

     Учениците, които не са насочени, могат да получат подадените медицински документи от 15.06. до 19.06.2026 г. в РУО – Добрич, стая 2
РУО - Добрич
